Diari Oficial de la Generalitat Valenciana


Sumari del DOGV 4398, del 13-12-2002 (2002/13379)

Notificació de la resolució del recurs d'alçada, referència interna R-360/2001, a Alicia Sifres Vercher.
--------------------------------------------------------------------------------------------------------

### Dades del document

Número de DOGV
:   4398

Data del DOGV
:   13-12-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/13870


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs d'alçada, referència interna R-360/2001, a Alicia Sifres Vercher. [2002/X13562]
  
De conformitat amb el que establix l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es notifica a Alicia Sifres Vercher, av. la Marina núm. 62, esc. B - porta 3, Edifici Goleta (46388 Tavernes de la Valldigna), la resolució del recurs d'alçada amb el número de referència interna R-360/2001.
  
Resolució
  
Examinat el recurs d'alçada formulat per Alicia Sifres Vercher contra la resolució denegatòria del visat de contracte i del finançament qualificat per a l'adquisició d'un habitatge ja construït, núm. 46/1T/0787/2001/238.
  
Antecedents de fet
  
Primer. Alicia Sifres Vercher, adquirent d'un habitatge ja construït (VYC), mitjançant escriptura de compravenda de data 19 de febrer de 2001, va presentar en el Servici Territorial d'Arquitectura i Habitatge de València, la sol·licitud de visat i de finançament qualificat el dia 12 d'abril del dit any.
  
Segon. Mitjançant l'escrit remés per carta certificada amb justificant de recepció de data 22 de maig de 2001, el Servici Territorial va requerir la interessada en els termes establits en l'article 76 en relació amb l'article 92 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, a fi que en el termini de quinze dies naturals esmenara, entre altres, les objeccions següents:
  
- Falta: certificat expedit pel tècnic competent que acredite la superfície útil de l'habitatge, visat pel col·legi professional. Podrà aportar la taxació bancària en la qual figure de manera expressa la superfície útil de l'habitatge objecte de les ajudes.
  
En data 19 de juny de 2001, la interessada presenta, entre altres documents, el Certificat de Taxació de TINSA, Tasaciones Inmobiliarias, SA, en el qual de manera expressa figura que l'habitatge objecte de l'actuació protegible, té una superfície útil de 54,55 m², comprovada mitjançant croquis alçat pel taxador després del mesurament de l'immoble.
  
Tercer. Examinada la documentació aportada i finalitzada la instrucció de l'expedient, el Servici Territorial d'Arquitectura i Habitatge, va informar a la interessada dels motius que servirien de base a la proposta de resolució desestimatòria de la seua sol·licitud i amb caràcter previ a redactar la mencionada proposta, en virtut del que disposa l'article 84 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, li va concedir tràmit d'audiència de l'expedient, a fi que poguera aportar en el termini de quinze dies naturals, les al·legacions i/o documents que estimara pertinent en relació amb el que es requerix.
  
En data 13 d'agost de 2001, la interessada va formular l'escrit d'al·legacions acompanyat d'informe expedit pel tècnic competent, sense visar pel col·legi professional, en el qual es diu: que el total de la superfície útil de l'habitatge de referència és de 59,17 m², segons mesurament realitzat in situ.
  
Quart. Vist l'expedient, no considerant desvirtuats els fets posats de manifest en el tràmit d'audiència, en data 24 de setembre de 2001, el cap del Servici Territorial va resoldre denegar (VYC 217) el visat així com les ajudes sol·licitades, per incompliment del que disposa l'article 24 en relació amb l'article 16.1 a) del Reial Decret 1.186/98, de 12 de juny, en relació amb la disposició addicional 2a del citat reial decret, segons la redacció donada pel Reial Decret 115/2001, de 9 de febrer, i els articles 5.3 i 12.1 del Decret 173/96, de 20 d'octubre, segons la redacció donada pel Decret 86/2001, de 24 d'abril, ja que queda acreditat que el preu de la compravenda per un import de 39.065,79 euros (6.500.000 PTA), supera el preu màxim de venda de l'habitatge: 37.232,53 euros (6.194.971 PTA).
  
Cinqué. Contra la citada resolució, Alicia Sifres Vercher interposa recurs d'alçada dins del termini i en la forma adequada, amb les al·legacions que consten en este i que ací es donen per reproduïdes en nom de la brevetat. Posteriorment, la interessada, aporta els croquis de l'habitatge de referència amb la superfície útil desglossada per estances.
  
Fonaments de dret
  
Primer. Esta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que establix el Decret 210/2001 de 18 de desembre, del Govern Valencià (DOGV núm. 4165, de 10 de gener de 2002).
  
Segon. El que disposen els articles 107, 110, 114 i 115 de la LRJAP i PAC, quant a l'admissió i tramitació del recurs d'alçada.
  
Tercer. Segons el que establix l'article 24 i l'article 16.1 a) del RD 1.186/1998, de 12 de juny, en relació amb la disposició addicional 2ª del citat reial decret, segons la redacció donada pel Reial Decret 115/2001, de 9 de febrer, quan els habitatges tinguen garatges, tallers per a artesans, annexos per a llauradors, així com trasters, estiguen o no vinculats als habitatges, el preu màxim de venda per metre quadrat útil d'estos, no podrà excedir del 60 per cent del preu màxim de venda per metre quadrat de superfície útil d'aquelles.
  
Quart. De conformitat amb el que disposen els articles 5.3 i 12.1 del Decret 173/98, de 20 d'octubre, segons redacció donada pel Decret 86/2001, de 24 d'abril: ?D'acord amb la disposició addicional 2ª del Reial Decret 1.186/1998, s'establix un preu bàsic per metre quadrat de superfície útil, a partir del qual es fixaran els preus màxims de venda, adjudicació i renda dels habitatges protegits. Als efectes de la regulació que s'establix en este decret, es considera mòdul de venda per metre quadrat de superfície útil, el resultat de multiplicar el preu bàsic citat aplicable en el moment de la qualificació provisional d'habitatges de nova construcció subjectes a règims de protecció pública o en el de la data en què es porte a terme la compravenda en els supòsits d'adquisició d'habitatge ja construït, pel valor del coeficient de la zona que corresponga. El preu màxim de venda o adjudicació serà el resultat de multiplicar el mòdul de venda per la superfície útil de l'habitatge, i el 60 per cent d'este per la superfície útil computable en cas de garatge i annexos, d'acord amb les condicions i limitacions establides pel Reial Decret 1.186/1998?.
  
Cinqué. En virtut del que disposa l'article 5.2 del Decret 173/98, de 20 d'octubre, del Govern Valencià, per a la determinació de la superfície útil dels habitatges ja construïts (VYC) s'aplicaran les normes que regulen els habitatges protegits i, en particular, la normativa d'habitabilitat i disseny dels habitatges, vigent a la Comunitat Valenciana. Als efectes de dita normativa (HD/91) s'entén per superfície útil: ?... la del sòl de l'habitatge, tancada pel perímetre definit per la cara interior dels seus tancaments amb l'exterior o amb altres habitatges o locals de qualsevol ús. Del conjunt de superfície útil quedarà exclosa la superfície ocupada, en planta, per les participacions interiors de l'habitatge, fixes o mòbils, elements estructurals verticals i canalitzacions o conductes amb secció horitzontal superior a 100 m², i aquella superfície del sòl de l'habitatge, sobre la qual l'altura lliure siga inferior a 1,50 metres. No es computen, a efectes exclusius d'esta norma, les superfícies de sòl dels espais exteriors, com ara terrasses i balcons?.
  
Sisé. En el cas que ens ocupa, examinada la documentació que hi ha en l'expedient així com l'aportada per la recurrent, es comprova:
  
1. Que en la tramitació de l'expedient s'han complit tots els requisits procedimentals i específicament, el tràmit d'audiència a la interessada.
  
2. Que a l'efecte de la normativa del Pla d'Habitatge 98-01, no es computa com a superfície útil, la superfície dels espais exteriors de l'habitatge objecte de la sol·licitud d'ajudes, com ara terrasses i balcons.
  
3. Que el preu de la compravenda, a fi d'acollir-se als beneficis de la normativa mencionada, supera el preu màxim de l'habitatge: 37.232,53 euros (54,55 x 113.565 PTA = 6.194.971 PTA)
  
Per tot el que s'ha exposat anteriorment, i ja que no ha aportat la recurrent cap prova suficient i adequada que desvirtue el contingut de la resolució impugnada, escau confirmar esta.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la resta de legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada interposat per Alicia Sifres Vercher, contra la resolució del Servici Territorial d'Arquitectura i Habitatge de València, de data 24 de setembre de 2001, que queda confirmada.
  
Contra la present resolució que posa fi a la via administrativa, es podrà interposar recurs contenciós administratiu, davant el Jutjat Contenciós Administratiu de València, en el termini de dos mesos, comptadors des del sendemà de la notificació d'esta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercir qualsevol altre recurs que s'estime convenient.